PREDBEŽNÁ INFORMÁCIA
(podľa § 9 zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov)

1. Pripravovaný právny predpis
Návrh opatrenia Národnej banky Slovenska o náležitostiach žiadosti a spôsobe preukazovania splnenia podmienok na udelenie bankového povolenia pre banku a pobočku zahraničnej banky so sídlom mimo územia členského štátu.
 
2. Základné ciele právnej úpravy
Navrhovaným opatrením sa ustanovuje obsah žiadosti o udelenie bankového povolenia pre banku a  pobočku zahraničnej banky so sídlom mimo územia členského štátu Európskej únie a Európskeho hospodárskeho priestoru (ďalej len „pobočka zahraničnej banky so sídlom mimo územia členského štátu“) a rozsah dokladov prikladaných k tejto žiadosti. Cieľom návrhu opatrenia je reagovať na zmeny vyplývajúce zo zákona č. 30/2026 Z. z. ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (ďalej len „novela zákona o bankách”), ktorý predstavuje transpozíciu smernice Európskeho parlamentu a Rady (EÚ) 2024/1619[footnoteRef:1]) (CRD6).  [1: ) Smernica Európskeho parlamentu a Rady (EÚ) 2024/1619 z 31. mája 2024, ktorou sa mení smernica 2013/36/EÚ, pokiaľ ide o právomoci v oblasti dohľadu, sankcie, pobočky z tretích krajín a environmentálne a sociálne riziká a riziká v oblasti správy a riadenia (Ú. v. EÚ L, 2024/1619, 19.6.2024)] 


V súlade s účelom prijatých zmien vo vnútroštátnej a európskej legislatíve návrh opatrenia reflektuje novelizovaný rámec pre udelenie bankového povolenia pobočke zahraničnej banky so sídlom mimo územia členského štátu aj s ohľadom na to, že jej zriaďovateľ má sídlo v tretej krajine a je regulovaný právom tretej krajiny. Novela zákona o bankách zároveň priniesla aj novú terminológiu a požiadavky v oblasti vnútorného riadenia bánk, ktoré sa taktiež prejavujú v obsahu navrhovaného opatrenia.
 
3. Zhodnotenie súčasného stavu
Súčasná úprava náležitostí žiadosti a spôsobe preukazovania splnenia podmienok na udelenie bankového povolenia pre banku a pobočku zahraničnej banky so sídlom mimo územia členského štátu je obsiahnutá v opatrení Národnej banky Slovenska z 1. marca 2025 č. 3/2025 o náležitostiach žiadosti a spôsobe preukazovania splnenia podmienok na udelenie bankového povolenia pre banku a pobočku zahraničnej banky. V súčasnosti platné a účinné znenie tohto opatrenia je vzhľadom na prijatie novely zákona o bankách neaktuálne.
 
4. Spôsob zapojenia verejnosti do prípravy právneho predpisu
Verejnosť sa môže zapojiť do prípravy právneho predpisu formou zasielania podnetov, či návrhov v intenciách vecného zamerania podľa bodu 2.
 
Kontaktné údaje
Národná banka Slovenska
Úsek dohľadu a finančnej stability
Odbor dohľadu nad bankovníctvom
Imricha Karvaša 1
813 25 Bratislava
email: oznamopk@nbs.sk
 
5. Predpokladaný termín začatia pripomienkového konania
Október 2026
